钦定古今图书集成/明伦汇编/官常典/第632卷 > 张乔
## 钦定古今图书集成/明伦汇编/官常典/第632卷 > 张乔

按《广东通志》：“乔永初元年为交阯刺史，时日南象林
徼外蛮彝区邻数千人攻象林县，烧城寺，杀长吏。交
阯刺史樊演发交阯、九真二郡兵万馀人救之，贼势
转盛。会侍御贾昌使日南，即与州郡并力讨之，不利，
帝以为忧。明年，召公卿百官及四府掾属，掾其方略，
皆议遣大将发荆扬兖豫四万人赴之，大将军从事”
中郎李固駮其不可，谓“乔前在益州有破卤功，可用
为刺史。”帝从固议，即拜乔为交阯刺史。乔至，开示诱
慰，并皆降散，由是岭外复平。